recursal/SuperWikiNEXT-32B huggingface dataset:
|  |
| --- |
|  |
|  |
| *Marchio de Grillo*1981 |
|  |
| **Dispositor:**Marius Monicelli |
| **Factor:**Lucianus De Feo |
| **Scriptor:**Bernardinus ZapponiLeonardus BenvenutiPetrus De BernardiMarius MonicelliTullius Pinelli |
|  |
|  |
| **Primi actores:**Alberto SordiCarolina BergAndreas BevilacquaRiccardus BilliIsabella De BernardiElisa MainardiFlavius BucciGeorgius GobbiAurelius PonzoniMarcus PorelPaulus Stoppa |
| **Compositor:**Nicholaus Piovani |
|  |
|  |
|  |
|  |
| **Duratio:**139 min |
|  |
| **Lingua:**Italiana |
|  |
|  |

***Il marchese del Grillo*** (Italiane; scilicet Latine *Marchio de Grillo*) est Italica pellicula a Mario Monicelli moderatore anno 1981 facta.

Historia
--------

Historia agit in principio saeculi XIX de marchione quodam Romano, cui nomen est **Onuphrius de Grillo** (*Onofrio del Grillo*, quem Albertus Sordi agit), qui delectatur ioca ferendo.

Maximus ex illius iocis factus est in Pontificem Maximum (Paulus Stoppa actor), illo tempore Pius VII, qui postea Marchionis ipsius negligentiae causa a Napoleone raptus est, cum hic Romam advenit capitque.

Alius iocus in hoc constat: Onuphrius pauperum carbonarium ebrum recubantem invenit, qui Casparinus (*Gasperino*) vocatur et marchioni simillimus est; itaque dormientem ducit secum vestibusque marchionalibus induit, deinde eum in lecto suo relinquit, ut cognati sui carbonarium pro marchione habeant.

Caeteri Actores
---------------

Hac in pellicula caeteri actores agunt: marchionissa de Grillo marchionis mater (Helena Valentianus), Terentius avunculus (Petrus Turdus), Genuflexa de Grillo marchionis consobrina (Isabella Linnartz), *Ricciotto* famul (Georgius Gobbi), frater Sebastianus religiosus (Flavius Bucci), Faustina marchionis amans (Angela Campanella) materque sua (Helena Flos), Olympia actrix (Carolina Berg).

Nexus externus
--------------

* De hac pellicula in Indice Interretiali Pellicularum **(Anglice)**
Wikidata Iacobus Sannazarius
Res apud Vicidata repertae:Iacobus Sannazarius: imagoIacobus Sannazarius: imago
*Nativitas*: 28 Iulii 1458; Neapolis  
*Obitus*: 24 Aprilis 1530, 27 Aprilis 1530, 6 Augusti 1530; Neapolis  
*Patria*: Regnum Neapolitanum  

**Officium**

*Munus*: poëta, scriptor  

**Memoria**

*Sepultura*: Tomb of Jacopo Sannazaro  

**Iacobus** sive **Actius Sincerus Sannazarius** (Italiane *Jacopo* sive *Giacomo Sannazaro*; Neapoli natus 1458; ibidem mortuus die 24 Aprilis 1530) fuit scriptor Italicus, linguis Latina, Italiana, Neapolitana peritus.

Mythistoria *Arcadia*, a Sannazario circa annum 1485 composita et anno 1504 edita, imitatus est et a scriptore Hispano Guillelmo de Montemayor in opere suo *Diana*, et ab Anglico Philippo Sidney in *Arcadia*. 

Particeps fuit academiae Neapoli ab Antonio Panormita et Ioviano Pontano conducta; inter amicos academiae cognomen accepit *Actius Sincerus*. In duobus elegiis commemoravit Michaelem Marullum, cuius mortem anno 1500 flevit in epigrammate. Meruit donum Villae Mergillinae iuxta Neapolim e patronatu regis Friderici IV, cui in Franciam recesso anno 1501 Sannazarius secutus est; anno 1504, Friderico morte, Neapolim regressus est.

Opera
-----

### Latina

* *Elegiae*
* *Eclogae piscatoriae*
* *Epigrammata*
* *De partu virginis* (1526)

### Italica et Neapolitanica

* *Arcadia* (1504)
* *Gliommeri*
* *Farse*
* *Sonetti e canzoni* (1530)

Notae
-----

1. ↑  Sannazarius, *Elegiae* 1.11, 2.2; *Epigrammata* 1.42.

Nexus interni
-------------

* Iacobi Sannazarii effigies (Titianus)

Nexus externi
-------------

* Opera Italice et Napolitanice scripta ex editione anni 1961
* Jacopo Sannazzaro, *Arcadia*
Compositio geometrica, 1928
**Henricus**, vulgo *Erich* **Borchert** ( natus die 16 Februarii 1907 Erfordiae, mortuus die 25 Septembris 1944 in ergastulis Karlag apud Karaganda) fuit pictor et architectus Germanicus et Sovieticus.

Vita
----

Pueritiam transegit Erfordiae. Annis inter 1926 et 1929 Dessaviae studuit picturae parietali in instituto Bauhaus, magistris Paulo Klee, Basilio Kandinski et Leonello Feininger. Studia perfecit anno 1930 diplomatibus artificis architectique coronatus. Iam anno 1928 cellam politicam communisticam a Bauhausiensibus conditam intraverat.

Studiis peractis cum circa 30 aliis Unionem Sovieticam petivit ad terram per ingentes constructiones renovandam. Moderante domno Hinnerk Scheper Moscuae habitavit officio fungens in sectione quadam, cui colorum studium eorumque usus in architectura urbana cordi fuit. In nomine graphei *Maliarstroi* et frontibus domuum externis et supellectilibus studebat. Inde fiebat, ut Henricus Borchert artisticam vim opemque in habitaculis exornandis in tota Unione Sovietica dare posset. Anno 1933 expositio in eius honorem in ipso Museo Puškin facta est. Cum Ioannes Meyer et Hinnerk Scheper exacerbati paradisum operariorum paucis annis post relinquerent, dominus Borchert mansit artificem Sophiam Matveieva in matrimonium ducturus. Quae filiam Ericam anno 1935 peperit. Anno 1938 iussu superiorum Borchert civis Sovieticus fieri debuit. 

Velut in aliis operariis peregrinis non redeuntibus mox in domino Borchert suspicio generalis subesse coepit. Die 25 Decembris 1941 miles constructorius factus est in legione structoria nr 871, quae ergasteria aluminii magna apud Kamensk-Uralski erigeret. Die 18 Novembris 1942 captus est propter - ut aiebant - occultam eversionem vastationemque consulto factam. Insuper ei imputata sunt a Russis desertio et transfugium in exercitum Germanicum. Die 15 Ianuarii 1944 accusatus est in perduellione, in crimine laesae maiestatis et in praesentia ad occultos conventus. Haud ante annum 1962 eius honores publice restituti sunt.

Honores
-------

Anno 2009 in eius habitaculo in via Friedrich-Engels-Straße nr 67 Erfordiae affixa est tabula memorialis.

Expositiones aliae
------------------

* 1929: expositio internationalis praetitulata "Homo pulcher in arte moderna", Darmstadii
* 1930: expositio in Museo Anger, Erfordiae
* 1964: expositio de Borchert in Domu centrali architectorum, Moscuae
* 2007: congressus internationalis Catharinopolitanus de domibus Bauhaus in Russia
* 2009: opera tria monstrantur Moscuae in expositione *A Dürer usque ad Paulum Klee*
* 2012/13: expositio de Borchert in Museo Puškin in Russiae capite

Bibliographia
-------------

* Tractatio in ephemeride *Thüringer Allgemeine*: "Kunst-Laufbahn begann in Erfurt", 3 Septembris 2009
* Erich Borchert. 1907−1944. Catalogus expositionis, Moscuae, 2012 (Russice)

Nexus externi
-------------

* Borchert in elencho persecutorum artificum Sovieticorum
* Erich Borchert: The artist who escaped from the prison of time, The Voice of Russia, 11.12.2012 (Anglice)


|  |  |
| --- | --- |
|  | **Vicimedia Communia** plura habent quae ad **Henricum Borchert** spectant. |
Wikidata Syke
Res apud Vicidata repertae:Syke: insigneSyke: insigne
*Civitas*: Germania  
*Locus*: 52°54′58″N 8°49′7″E  
*Numerus incolarum*: 24 365  
*Zona horaria*: UTC+1, UTC+2  
Situs interretialis  

**Gestio**

*Procuratio superior*: Circulus Diepholz  

**Geographia**

*Superficies*: 128.11 chiliometrum quadratum  
*Regiones urbanae*: Barrien, Gessel, Gödestorf, Heiligenfelde (Syke), Henstedt, Jardinghausen, Okel, Osterholz, Ristedt, Schnepke, Wachendorf, Steimke  
*Territoria finitima*: Weyhe, Stuhr, Bassum, Süstedt, Emtinghausen, Riede  

**Coniunctiones urbium**

*Urbes gemellae*: La Chartre-sur-le-Loir, Wąbrzeźno  

**Tabula aut despectus**

Syke: situsSyke: situs
**Syke** est oppidum incolarum circa 24 000 in Saxonia Inferiore situm. Syke etiam pars circuli Diepholz est.

Syke a Brema, urbe magna, 19 km abest. Flumen Hache per oppidum Sykem perfluit.

Res gestae
----------

Oppidum nomine Syke anno 1225 primo publice nominatum est.

Iam in temporibus antiquorum Germanorum prope flumen Hachem agricolae vivebant.

In saeculo 13 arx in terra oppidi hodierni in vallo aedificata est. 

Anno 1929 Syke oppidum factum est.

Nexus externi
-------------

|  |  |
| --- | --- |
|  | **Situs geographici et historici:** *Locus*: 52°54′58″N 8°49′7″E • *OpenStreetMap* • *GeoNames* • "03251041" apud *Statistik-Portal* |


|  |  |
| --- | --- |
|  | **Vicimedia Communia** plura habent quae ad **Syke** spectant. |

* Situs proprius
Wikidata Rhea (satelles)
Res apud Vicidata repertae:Rhea (satelles): imagoRhea (satelles): imago
*Primarius*: Saturnus
**Repertus**

*Primus repertor*: Ioannes Dominicus Cassinusdie 23 Decembris 1672
**Res orbitales**

*Periodus orbitalis*: 4.518 dies  
*Axis semimaior*: 527 070 chiliometrum  
*Excentricitas orbitalis*: 0.001  
*Inclinatio orbitalis*: 0.345 gradus anguli  

**Res physicae**

*Albedo*: 0.65  
*Magnitudo apparens*: 10  
*Radius*: 764.3±1.10000000000007 chiliometrum  
*Diametrum*: 1 527±1.2 chiliometrum  
*Massa*: 2.3065±0.0001 yottagram  
*Densitas*: 1.237±0.003 gram per cubic centimetre  

Rhea
**Rhea** magnitudine secundum locum inter Saturni satellites et nona a maximo in systemate solare tenet. Facies Rheae vetus multisque crateribus strata est. Vestigia navitatis geologicae vix inveniuntur. Tamen desunt crateres maiores e veterrimis temporibus, ut facies cryovulcanismo levigata esse videatur. Fortasse navicula spatialis *Cassini* nominata, quae hanc satellitem mense Novembri 2005 visitabit, aliam rem memoratu dignam inveniat. Inventa est anno 1672 a I. Cassino.

De nomine
---------

Rhea in mythologia antiqua filia Urani et Gaeae fuit, inde soror et uxor Saturni. Liberorum Rheae clarissimi sunt Iuppiter, Neptunus Plutoque.

Bibliographia
-------------

* Marc Neveu, Alyssa R. Rhoden, "Evolution of Saturn’s mid-sized moons" in *Nature Astronomy* (1 Aprilis 2019)

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Rheam** spectant. |

|  |  |
| --- | --- |
|  | **Data astronomica**: "7031584" apud *Getty Thesaurus*. |

* De Rhea apud Nasa
**Symbolum Apostolorum** vel **Credo Apostolorum** a primo verbo, antiquum est symbolum fidei Christianae.

*Credo in Deum Patrem omnipotentem,*
*Creatorem caeli et terrae.*
*Et in Iesum Christum,*
*Filium eius unicum, Dominum nostrum,*
*qui conceptus est de Spiritu Sancto,*
*natus ex Maria Virgine,*
*passus sub Pontio Pilato,*
*crucifixus, mortuus, et sepultus,*
*descendit ad inferos, tertia die resurrexit a mortuis,*
*ascendit ad caelos,*
*sedet ad dexteram Dei Patris omnipotentis,*
*inde venturus est iudicare vivos et mortuos.*
*Credo in Spiritum Sanctum,*
*sanctam Ecclesiam catholicam,*
*sanctorum communionem,*
*remissionem peccatorum,* 
*carnis resurrectionem et vitam aeternam.*
*Amen.*
Secundum traditionem, ab apostolis in Pentecoste scriptum fuit; fons verus autem incognitus. Videtur scriptum esse ut gnostici refellantur. Concilium Parisiense anno 1210 "de libris theologicis scriptis in Romano" (scil. Francogallice) "et *Credo in Deum*" confiscandis praecepit: Is qui libros vel philosophicos vel vernaculares retinetur "pro haeretico habebitur".

Hymni et preces Christianae

Adeste Fideles · Adoro te devote · Ad regias Agni dapes · Aeterne Rex Altissime · Agnus Dei · Alma nox · Alma Redemptoris Mater · Alto ex Olympi vertice · Amazing Grace · Angele Dei · Angelus Domini · Anima christi · A solis ortus cardine · Audi benigne Conditor · Aurora, solis nuntia · Ave Maria · Ave maris stella · Ave Regina Coelorum · Ave verum corpus · Beata nobis gaudia · Beate Pastor Petre · Benedictus · Benedictus es Domine Deus · Caelestis agni · Caelestis aulae nuntius · Caelestis urbs Jerusalem · Caelitum Joseph decus · Christe sanctorum · Confiteor · Cor arca · Conditor alme siderum · Credo · Crudeles Herodes Deum · Custodes · Decora lux aeternitatis · Deus tuorum militum · Domare cordis impetus · Genuit puerpera regem · Gloria in excelsis · Gloria Patri · Kyrie · Lauda Sion · Litaniae Lauretanae · Litaniae Sanctorum · Litaniae Iesu Christi Sacerdotis et Victimae · Magnificat · Memorare · Nunc dimittis · Nunc Sancte nobis Spiritus · O Sanctissima · Pange Lingua · Pater noster · Quem pastores laudavere · Regina Caeli · Requiem · Salve Regina · Sanctus · Signore delle cime · Signum Crucis · Stabat Mater · Sub tuum praesidium · Symbolum Apostolorum · Symbolum Nicaenum Constantinopolitanum · Symbolum Quicumque · Tantum ergo · Te Deum · Tota Pulchra Es · Veni Creator Spiritus · Veni Redemptor Gentium · Veni Sancte Spiritus · Vexilla Regis  

**Ordines orationum**  

Rosarium
Wikidata Sylvester Ilunga
Res apud Vicidata repertae:
*Nativitas*: 28 Martii 1947; Catanga  
*Patria*: Res publica democratica Congensis  

**Officium**

*Officium*: Prime Minister of the Democratic Republic of the Congo  
*Munus*: oeconomus  

**Consociatio**

*Factio*: People's Party for Reconstruction and Democracy  

**Sylvester**, vulgo *Sylvestre* **Ilunga Ilukamba** (in provincia Katanga natus anno 1947) est oeconomus et politicus rei publicae democraticae Congensis. 

E populo Luba ortus, professor rerum oeconomicarum apud universitatem Kinshasanam ab anno 1979 fuit.

Minister deputatus oeconomiae ab anno 1981, formationis ab 1983, consiliorum ab 1984 iterumque ab 1987, consiliarius iuxta praesidem ab anno 1986, breve temporis spatium minister a formatione anno 1990, minister a vectigalibus anno insequenti meruit, praeside Mobutu Sese Seko. Deinde societatem fodinarum in Africa Australi decem annos gessit. In patriam reditus consiliarius oeconomicus praesidi Iosepho Kabila factus est. Consensu novi praesidis Felicis Tshisekedi et aciei communis Congensis 20 Maii 2019 primus minister nominatus est.

Nexus externi
-------------

* "Ilunga Ilunkamba: DRC prez nominates experienced hand as Prime Minister" (20 Maii 2019) apud *Africa News.en*
* Pierre Boisselet, "DRC: Sylvestre Ilunga Ilunkamba, the new Prime Minister" (29 Maii 2019) apud *Africa Report*

Primi ministri Zaïre et rei publicae democraticae Congensis

|  |  |
| --- | --- |
|  |  |
| Patricius Lumumba • Iosephus Iléo • Albertus Ndele • Iustinus Maria Bomboko • Antonius Gizenga • Cyrillus Adoula • Moyses Tshombe • Evaristus Kimba • Leonardus Mulamba • Mpinga Kasenda • Bo-Boliko Lokonga Mihambo • Ioannes Nguza Karl-i-Bond • Iosephus Untube • N'singa Udjuu • Kengo Wa Dondo • Mabi Mulumba • Sambwa Pida Nbagui • Lunda Bululu • Mulumba Lukoji • Stephanus Tshisekedi • Bernardinus Mungul Diaka • Faustinus Birindwa • Kengo Wa Dondo • Likulia Bolongo • Antonius Gizenga • Adolphus Muzito • Ludovicus Alphonsus Koyagialo • Augustinus Matata Ponyo • Samy Badibanga • Bruno Tshibala • Sylvester Ilunga • Ioannes Michaël Sama Lukonde
*Opus geopoliticum • Gubernatores civitatum Africanarum hodiernarum**Capsae cognatae:* Praesides rei publicae democraticae Congensis • Ministri rerum externarum rei publicae democraticae Congensis |
|  |
Trias Capitolina (Praeneste)
Notio **Trias Capitolina** significat triadem deorum Romanorum Iovis, Iunonis et Minervae. 
Sanctuarium huius triadis Capitolium vocatur.

In tali templo erant tres cellae, quarum una cuique numini attributa signoque eius ornata erat.

Aedes Triadis Capitolinae sive Capitolia pluribus in urbibus Imperii Romani inveniuntur. *Capitolium* maximi momenti in monte Capitolio Romae erat.

Ante Triadem Capitolinam sic dicta "Trias archaica" sive "Trias praecapitolina", ut Georgius Wissowa coniecit, culta est, ad quam Iuppiter, Mars et Quirinus pertinuissent. Georgius Dumézil Triadem archaicam a religione Indoeuropaea repetere multis litteris demonstrare studuit.

Cum cultus Triadis Capitolinae a sacerdotibus patriciis perageretur, erat etiam sic dicta "Trias Aventina", quae ex Cerere, Libero patre et Libera constabat cuiusque cultui plebei praefuerunt.

Bibliographia
-------------

* Bernd H. Krause: *Trias Capitolina: ein Beitrag zur Rekonstruktion der hauptstädtischen Kultbilder und deren statuentypologischer Ausstrahlung im Römischen Weltreich.* 1989
* Georgius Wissowa, Religion und Kultus der Römer. Monaci, 1912
* Georgius Dumézil, La religion romaine archaïque. Parisiis. 2000, ISBN 978-2228892971
* Fritz Graf: Ceres. In: Der Neue Pauly (DNP). Vol. 2, Metzler, Stuttgardiae 1997, ISBN 3-476-01472-X, Col. 1070–1074.
* Francesca Prescendi: Libera. In: Der Neue Pauly (DNP). Vol. 7, Metzler, Stuttgardiae 1999, ISBN 3-476-01477-0, Col. 140.
Wikidata Älihan Smajylov
Res apud Vicidata repertae:Älihan Smajylov: imagoÄlihan Smajylov: imago
*Nativitas*: 18 Decembris 1972; Almata  

**Officium**

*Officium*: Minister of Finance, First Deputy Prime Minister of Kazakhstan, Prime Minister of Kazakhstan  
*Munus*: civil servant, politicus  

**Memoria**

*Laurae*: Medal of Labour, commemorative medal for the ten years of independence of the Republic of Kazakhstan, medal "10 years of the Constitution of Kazakhstan", Medal "10 years of Astana", medal "for 20 years of Kazakhstan's independence", medal for the 25 years of Kazakhstan's independence, Order of Parasat  

**Älihan Ashan f. Smajylov**, litteris Cyrillicis Әлихан Асханұлы Смайылов (Almatae in urbe die 18 Decembris 1972 natus) est politicus Kazachstaniae. Alumnus est Universitatis Civicae Kazachstanensis‎, ubi arti mathematicae studuit, et Instituti Administrationis Oeconomiaeque Kazachstanensis(ru). Minister vectigalium a die 18 Septembris 2018 usque in 18 Maii 2020, primus minister a 11 Ianuarii 2022 meret.

Nexus externi
-------------

* "Kazakh president's aide Smailov appointed finance minister" (18 Septembris 2018) apud *Reuters*
* Joanna Lillis, "Kazakhstan explainer: Who’s in, who’s out as Tokayev tries to take back control?" (6 Ianuarii 2022) apud *EurasiaNet*

Primi ministri Kazachstaniae

|  |  |
| --- | --- |
|  |  |
| Sergius Tereščenko 1991 • Akežan Kažegeldin 1994 • Nurlan Balgimbaev 1997 • Casimus Žomart Toqaev 1999 • Imangali Tasmagambetov 2002 • Daniel Ahmetov 2003 • Kărim Măsimov 2007 • Serik Ahmetov 2012 • Kărim Măsimov 2014 • Bakytžan Sağyntaev 2016 • Asqar Mamin 2019 • Älihan Smajylov 2022
Sergius Tereščenko • Akežan Kažegeldin • Nurlan Balgimbaev • Casimus Žomart Toqaev • Imangali Tasmagambetov • Daniel Ahmetov • Kărim Măsimov • Serik Ahmetov • Kărim Măsimov • Bakytžan Sağyntaev • Asqar Mamin • Älihan Smajylov
*Opus geopoliticum • Gubernatores civitatum Asiaticarum hodiernarum**Capsae cognatae:* Praesides Kazachstaniae • Ministri rerum externarum Kazachstanenses |
|  |
Robertus Lehr anno 1950
**Robertus** (*Robert*) **Lehr** (natus 20 Augusti 1883 Cellae, mortuus 13 Octobris 1956 Dusseldorpii) vir publicus Germaniae et sodalis Christianae Democraticae Unionis Germaniae fuit.

Familia, iuventus, munus
------------------------

Lehr filius legati militum Borussici erat. Postquam maturitatem adeptus est, Marburgi, Berolini et Bonnae iurisprudentiae studebat atque anno 1907 primam, anno 1912 secundam probationem accepit. Iam anno 1908 doctor iurisprudentiae promotus est. Ab anno 1912 Cassalae iudex, ab anno 1913 Dusseldorpii minister publici factus est. Ab anno 1914 vigiles, ab anno 1919 arcam urbis administrabat.

Cursus honorum
--------------

Anno 1924 magister civium superior urbis Dusseldorpii electus est. Anno 1929 sodalis factionis Theodiscae nationalis popularis factus est.
Mense Septembri anno 1933 propter consilia sua a nazistis depositus est et privatus vixit. Temporibus dictaturae cum aliis ut Carolo Arnold consilia resistendi disputabat. Post secundum bellum mundanum Lehr cum aliis factionem CDU condidit et anno 1945/1946 praeses superior (*Oberpräsident*) regionis Dusseldorpii fuit. Eodem anno legatus senatus terrae Rhenaniae Septentrionalis-Vestfaliae (ad annum 1950) et consilii zonae Britannicae factus est. Anno 1946/1947 etiam praeses senatus terrae fuit. Anno 1948 legatus Consilii Parlamentarici electus et 1949 etiam legatus Dietae Foederalis Germaniae creatus est. Die 11 Octobris 1950 Administer Foederalis Rerum Internarum in consilio ministrorum Conradi Adenauer nominatus est. Et consilium ministrorum et Dietam Foederalem anno 1953 propter aetatem provectam reliquit.

Nexus externi
-------------

* vitae in pagina urbis Dusseldorpii (lingua Theodisca)[*nexus deficit*]
* Curriculum vitae in pagina Instituti Conradus Adenauer (lingua Theodisca)

Administri Foederales Rerum Internarum Germaniae

|  |  |
| --- | --- |
|  |  |
| Gustavus Heinemann (CDU) |Robertus Lehr (CDU) |Gerhardus Schröder (CDU) |Hermannus Höcherl (CSU) |Paulus Lücke(CDU) |Ernestus Benda (CDU) |Ioannes-Theodericus Genscher |Wernerus Maihofer (FDP) |Gerhardus Baum (FDP) |Georgius Schmude (SPD) |Fridericus Zimmermann (CSU) |Volfgangus Schäuble (CDU) |Rudolphus Seiters (CDU) |Manfredus Kanther (CDU) |Otto Schily (SPD) |Volfgangus Schäuble (CDU, iterum) |Thomas de Maizière (CDU) |Ioannes-Petrus Friedrich (CSU) |Thomas de Maizière (CDU, iterum) | Horatius Seehofer (CSU) |
|  |



Consilium ministrorum Adenauer I (20 Septembris 1949 - 20 Octobris 1953)

|  |  |
| --- | --- |
|  |  |
| Conradus Adenauer (CDU) |
Franciscus Blücher (FDP) |
Gustavus Heinemann CDU) |
Robertus Lehr (CDU) |
Thomas Dehler (FDP) |
Fridericus Schäffer (CSU) |
Ludovicus Erhard (CDU) |
Gulielmus Niklas (CSU) |
Antonius Storch (CDU) |
Ioannes-Christopherus Seebohm (DP) |
Ioannes Schuberth (CDU) |
Eberhardus Wildermuth (FDP) |
Fridericus Neumayer (FDP) |
Ioannes Lukaschek (CDU) |
Iacobus Kaiser (CDU) |
Henricus Hellwege (DP) | |
|  |
*Vide etiam paginam discretivam:* Fagetum (discretiva)


Wikidata Fagetum (Langobardia)
Res apud Vicidata repertae:
*Civitas*: Italia  
*Locus*: 45°51′0″N 9°10′0″E  
*Numerus incolarum*: 1 213  
*Zona horaria*: UTC+1, UTC+2  
Situs interretialis  

**Gestio**

*Procuratio superior*: Provincia Comensis  

**Geographia**

*Superficies*: 17.52 chiliometrum quadratum  
*Territoria finitima*: Albesium cum Cassiano, Blevium, Caratum Urium, Caslinum, Herba, Naxium, Pomponiana, Turnium, Alba Villa (Langobardia), Chalium, Tabernarium, Laelium  

**Tabula aut despectus**

Fagetum (Langobardia): situsFagetum (Langobardia): situs
Fagetum (Langobardia)
**Fagetum** (-i, *n.*) (alia nomina: *Fagetum Larium*) (Italiane: *Faggeto Lario*) (Italiane: *Faloppio*) est municipium Italiae, circiter 1250 incolarum, in Regione Langobardia et in Provincia Novocomensi situm. Incolae *Fagetani* appellantur.

Insigne
-------

* Municipium Italiae*Municipium Italiae*

Fractiones, vici et loci in municipio
-------------------------------------

### Municipia abrogata

* Rippalemna vel Ripalempna *Lemna* (*sees? municipalis*)
* Molina *Molina*.
* Palanzum *Palanzo*.

Nexus interni
-------------

* Langobardia (*regio*)
* Provincia Novocomensis
* Novum Comum (*urbs*)
* Municipia iuncta Italiae
* Municipium Italiae

Notae
-----

1. ↑  www.lombardiabeniculturali.it
2. ↑  www.lombardiabeniculturali.it
3. ↑  www.lombardiabeniculturali.it
4. ↑  www.lombardiabeniculturali.it

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Fagetum** spectant. |

* Situs publicus

Pinacotheca
-----------

* Collocatio finium municipii in Provincia Novocomensi.Collocatio finium municipii in Provincia Novocomensi.
---

**Plantae** — Angiospermae

Eudicotyledones   
Asteridae   
Ordo : Gentianales   
Familia : Loganiaceae   
Genus : *Fagraea*   
Species : ***F. berteroana***   
*Fagraea berteroana*   
A.Gray ex Benth.  

***Fagraea berteroana,*** aliquando ***Fagraea berteriana*** (Anglice: *perfume-flower tree* ; Havaiane: *pua-kenikeni* ; Samoane: *pualulu, puavao*), est parva arbor patens vel magnus frutex in zonas subtropicas natus, ubi temperaturae sunt 10 °C vel plus. Species est endemica in Oceano Pacifico Australi et Havaiis.

Plantae sunt rami quadrangulares, folia apicibus obtusis, et fragrantes flores tubulares ad 7cm, qui, bene mane cremicolores, aurantiaci in diem fiunt. Homines Polynesii monilia floribus faciunt.

Bibliographia
-------------

* Milner, G. B. 1966. *Samoan Dictionary.* Londinii: Oxford University Press.
* Pukui, Mary Kawena, Samuel H. Elbert, et Esther T. Mookini. 1975. *The Pocket Hawaiian Dictionary with a Concise Hawaiian Grammar.* Honolulu: University Press of Hawaii.
|  |  |
| --- | --- |
|  | **Nulla Vicipaediae Latinae pagina huc annectitur.**Quaesumus in alias commentationes addas nexus ad hanc paginam relatos. Quo facto hanc formulam delere licet.
→ Interpretationes vernaculae |

 -3 (maxdubium) *Latinitas huius rei maxime dubia est. Corrige si potes. Vide {{latinitas}}.*

**Paranova** fuit grex musicus Hungaricus, cuius generum fuit musica alternativa vel rock vel rock and roll. Anno 2004 creatus est, et finem habuit anno 2008. Eorum texta sunt de sensibus cotidianis hominum. Hungarice cecinerunt; solum unum carmen Anglicum fecerunt "Wish I Could Fly (Cupio Volare)". Dicunt anno 2009 Paranovam rursum coepitum iri. Haberent autem novum cantorem, qui vir esset, quia novum modum cupiunt. Haec cantrix, Anna, quoque certe cantaret iiscum, nam duos cantores volunt habere.

Discographia
------------

* *Staféta,* EP (2005)
* *Egy próbát megér,* EP (2005)
* *Az utolsó első (discus parvus)* (2006)
* *Egynull,* EP (2008)

Sodales
-------

* Kuti Anna, vox
* Bauer Attila, tympana
* Sólyom Dániel, cithara
* Rónai Péter, cithara gravis
* Kuti András, cithara

Nexus externi
-------------

* Paranova: Felejtéselmélet EP 2010[*nexus deficit*] in periodico Vaskarc **(Hungarice)**
***Paranormal Activity*** est pellicula horrifica ab Oren Peli moderatore cinematographico ducta, anno 2007 edita, quae est etiam pars prima seriei *Paranormal Activity* -pellicularum, quae usque ad annum 2015 sunt quinque. 

Tota pellicula posita est in uno loco, id est domi Catharinae et Michaeae, amantium iuvenium. Catharina res miras domi agi dicit, et Michaea machinam magnetoscopicam, ut haec eventa eā capere possit, emit, eamque ad hanc finem quaque nocte in cubiculo ponit. Catharina narrat res insolitas iam domi pueritiae suae actas esse, et domum causā incognitā combustam esse. Mox lucet aliquid miri certe domi eorum agi, et Catharina virum rerum mysticarum peritum domum invitat, qui daemonem malevolentem eam a pueritia insequi dicit.

*Paranormal Activity* est una ex lucratissimis pelliculis omnium temporum: fuerunt enim sumptus pelliculae 15 000 dollariorum et quaestus omnia 193 355 800 dollaria. Pellicula unā fere septimanā in domo Oren Peli moderatoris Didacopoli Californiae confecta est.

Partes principales
------------------

* Catharina Featherston: *"Katie"*
* Micah Sloath: *"Micah"*
* Marcus Fredrichs: *Dr. Fredrichs*
* Amber Armstrong: *Amber*
* Ashley Palmer: *Diane*

Nexus interni
-------------

* Paranormal Activity 2
* Paranormal Activity 3

Notae
-----

1. ↑  Paranormal Activity apud Box Office Mojo
2. ↑  The Guardian de pellicula (Anglice)

Nexus externi
-------------

* De *Paranormal Activity* in Indice Interretiali Pellicularum **(Anglice)**
**Caesarius Nazianzenus** (natus circa annum 330 Arianzi prope Nazianzum; mortuus anno 368 vel 369 in Bithynia in Asia Minore) fuit doctus, medicus et sanctus.

Vita
----

Caesarius Nazianzenus filius Gregorii Nazianzeni maioris et frater Gregorii Nazianzeni minoris fuit. Alexandriae geometriae, astronomiae et medicinae studuit. Anno 356 medicus palatinus (αρχιατρος) et comes Constantini II factus est. Cum Iulianus imperator eum in partem paganam ducere conatus sit, aulam deseruit. Iovianus vero Caesarium revocavit et anno 364 Valentinianus I eum vicarium Bithyniae fecit. Anno 368 *Comes sacrarum largitionum* factus est, sed paulo postea obiit.

Canonizatio
-----------

Caesarius patronus medicorum putatus est.

Festum suum die 25 Februarii (ecclesia catholica) sive 9 Martii (ecclesiae orthodoxae) celebratur.

Opus
----

Ex operibus Caesarii laudatio funebris in fratrem et epitaphia servata sunt (Migne PG 38).

A tempore Photii opus dogmatico-exegeticum verisimiliter saeculo 5 sive 6 compositum Caesario attributum est (*Caesarii Dialogi* sive *Pseudo-Kaisarios*, Migne PG 38, 851ss.). Dialogis de quaestionibus theologicis diversis tractat et descriptiones populorum Antiquitatis Posterioris continet. Antiquissima fons Slavorum putata est.

Bibliographia
-------------

* Ekkart Sauser, "CÄSARIUS (Kaisarios) von Nazianz" in *Biographisch-Bibliographisches Kirchenlexikon*  vol. 16 (Herzberg, 1999. ISBN 3-88309-079-4)  col. 251 **(Theodisce)**
**Haec pagina nondum stipula est.** Oportet intra sex menses corrigatur. Etiam in minimis apud Vicipaediam paginis necesse est contineantur:  

**Titulus** in primo exordio typis crassioribus repetitus  

**Comprehensio** (200 vel plurium litterarum) quae rem apte describat  

**Nexus extra-Vicipaedianus** (sive et fons bibliographicus) qui et titulum et rem ipsam satis corroboret  

**Nexus interni** caerulei ex hac pagina et in hanc paginam ducentes; **categoriae** caeruleae (quibus absentibus formula {{Dubcat}} ponatur); **pagina annexa apud Wikidata** (aut formula {{Nexus absunt}})  

**Cetera hac encyclopaedia digna**, velut descriptio (explicationes, historica, exempla); imago necnon titulus suffixus; ceteri nexus externi siqui utiles sint; bibliographia.

→ Interpretationes vernaculae

**Clavicen** (feminini generis: **clavicina**), est vir aut femina clavili canens.

Clavicines praeclari
--------------------

Imagines clavicinum:

* Mucius Clementi (1752-1832).Mucius Clementi (1752-1832).
* Wolfgangus Amadeus Mozart (1756-1791).Wolfgangus Amadeus Mozart (1756-1791).
* Ludovicus van Beethoven (1770-1827).Ludovicus van Beethoven (1770-1827).
* Fridericus Chopin (1810-1849).Fridericus Chopin (1810-1849).
* Franciscus Liszt (1811-1886).Franciscus Liszt (1811-1886).
* Clara Schumann (1819-1896).Clara Schumann (1819-1896).
* Iohannes Brahms (1833-1897).Iohannes Brahms (1833-1897).
* Eugenius D'Albert (1864-1932).Eugenius D'Albert (1864-1932).
* Leopoldus Godowsky (1870-1938).Leopoldus Godowsky (1870-1938).
* Sergius Rachmaninoff (1873-1943).Sergius Rachmaninoff (1873-1943).
* Béla Bartók (1881-1945).Béla Bartók (1881-1945).
* Arturus Schnabel (1882-1951).Arturus Schnabel (1882-1951).
* Sculptura Arturi Rubinstein (1887-1982).Sculptura Arturi Rubinstein (1887-1982).
* Martha Argerich (anno 1941 nata).Martha Argerich (anno 1941 nata).

Notae
-----

1. ↑  Reijo Pitkäranta, *Lexicon Finnico-Latino-Finnicum*. WSOY, 2001; Ebbe Vilborg, *Norstedts svensk-latinska ordbok*. Andra upplagan. Norstedts akademiska förlag, 2009.
Iacobus Sprenger (post Adolphum Hitler in autovia aedificanda 23 Septembris 1933
**Iacobus** (Theod. *Jakob*) **Sprenger** (natus 24 Iulii 1884 vico *Oberhausen* (Palatium), mortuus 7 Maii 1945 oppido *Kössen* (Tirolis)) vir publicus Germaniae et sodalis NSDAP fuit.

Iuventus et munus
-----------------

Sprenger maturitatem adeptus est et deinde militavit. Ab anno 1902 in administratione cursus publici Imperii laboravit. Annis 1914 - 1918 miles conscriptus Bello Orbis Terrarum I interfuit. Deinde iterum pro cursu publico laboravit.

Cursus honorum
--------------

Iam anno 1922 Sprenger sodalis NSDAP factus est et, postquam haec factio anno 1923 vtita est, anno 1925 iterum ad factionem accessit. Anno 1927 Sprenger rector factionis in pago Hassiae-Nassoviae factus est et anno 1930 primo legatus Dietae Imperii Germanici electus est et ad mortem mansit. 5 Maii 1933, postquam Nazistae rerum Germaniae potiti sunt, praefectus (Theod. *Reichsstatthalter*) Hassiae factus est. 30 Ianuarii 1935 etiam praeses ministrorum hhuius terrae factus est et ad 26 Martii 1945 mansit. Deinde de militibus Americanis, qui Hassiam occupabant, in Tirolem fugit et ibi 7 Maii 1945 mortem sibi ipse paravit.

Nexus externi
-------------

* Curriculum vitae in pagina de historia Francofurti ad Moenum (lingua Theodisca)
* Curricula vitae in paginis librorum legatorum Dietae Imperii (lingua Theodisca)

Praesides Ministrorum Hassiae

|  |  |
| --- | --- |
|  | Insigne HassiaeInsigne Hassiae |
| annis 1918 - 1945: Carolus Ulrich |
Bernhardus Adelung |
Ferdinandus Werner |
Philippus Gulielmus Jung |
Iacobus Sprenger
ab anno 1945: Ludovicus Bergsträsser |
Carolus Geiler |
Christianus Stock |
Georgius Augustus Zinn |
Albertus Osswald |
Holger Börner |
Gualterius Wallmann |
Ioannes Eichel |
Rolandus Koch |
Volkerus Bouffier |
|  |
|  |  |
| --- | --- |
|  | **Cave: notitiae huius paginae nec praescriptiones nec consilia medica sunt.** |

**Transportator serotonini** (abbreviatura internationalis: **SERT**) est proteinum, quod serotoninum neurotransmissorem de fissura synaptica in bulbulus terminalis (praesynapsis) reportet. Nonnulla medicamenta ut inhibitores reabsortionis serotonini (IRS) vel inhibitores reabsorptionis serotonini noradrenalinique (IRSN) transportatorem serotonini obsidant. Non solum in depressione SERT momentum habere videtur, sed etiam syndromae Tourettensis.

Natura genetica
---------------

Transportatoris serotoni *SLC6A4* genum in chromosomate 17 humano in loco *17q11.2* situm est. Magnitudo geni 31 kilobasium (kb) cum 14 exonis extitit. Geni mutationes transportatoris inflexus quidem functionis efficiant. Proteino SERT 603 aminoacidorum cum duodecim regionibus transmembranaceis.

Notae
-----

1. ↑  Moya P. R. Wendland J. R. Rubenstein L. M. Timpano K. R. Heiman G. A. Tischfield J. A. King R. A. Andrews A. M. Ramamoorthy S. McMahon F. J. Murphy D. L. (2013). "Common and rare alleles of the serotonin transporter gene, SLC6A4, associated with Tourette's disorder". *Mov Disord* **28** (9): 1263-70
2. ↑  Lesch K. P. Balling U. Gross J. Strauss K. Wolozin B. L. Murphy D. L. Riederer P. (1994). "Organization of the human serotonin transporter gene". *J Neural Transm Gen Sect* **95** (2): 157-62
3. ↑  Murphy D. L. Lesch K. P. (feb 2008). "Targeting the murine serotonin transporter: insights into human neurobiology". *Nature Rev Neurosci* **9**: 85-96

Nexus interni
-------------

* Depressio
* Synapsis chemica
* Transportator noradrenalini
Wikidata Transmurania (provincia historica slovena)
Res apud Vicidata repertae:Transmurania (provincia historica slovena): insigneTransmurania (provincia historica slovena): insigne
historical region, list of historical regions of Central Europe, historical administrative division  
*Civitas*: Slovenia  
*Locus*: 46°42′0″N 16°12′0″E  
*Nomen officiale*: Prekmurje  

**Forma**

*Area*: 948.48 chiliometrum quadratum  

**Vita**

*Incolae*: 77 908  

Transmurania, Provincia historica Slovena
**Transmurania** vel **Ultramurania** (-ae, *f.*) (Slovenice: *Prekmurje*, Vandalice Slavice *Prekmürje, Prekmörje, Prekmürsko*) est provincia historica Slovena cuius Belmura urbs princeps est.

Praeclari Cives
---------------

* Iosephus Kossics: natus in vico Boginja / Transmurania; slovenus presbyter, scriptor, poeta, ethnologus, linguista et historicus

Geographia
----------

### Flumina

* Murus (flumen)

Notae
-----

1. ↑  ... *until the early 19th century, this region of the Zala county belonged ecclesiastically to the Roman Catholic Archdiocese of Zagreb and in the legal documents of the Archdiocese it was called as "Transmurania" or "Prekmurje"*, cf. Prekmurje
2. ↑  Verbum novatum

Nexus interni
-------------

* Lingua Vandalica Slavica,
* Murania (regio statistica slovena),
* Provinciae historicae Sloveniae,
* Regiones statisticae Sloveniae.
Imago fabricationis auri e libro *La historia de la alquimia y los comienzos de la química*
Per saecula alchemistae probavere multos modos geniendi auri ex lapide aut altera materia, sed numquam successere. Quare solum est unum isotopum auri, quod sit stabile, per reactiones atomorum creanda est. Qua de causa aurum artifiosum non potest esse distinctum ab auro naturali.

Fabricatio auri in acceleratore corpusculorum
---------------------------------------------

Fabricatio auri per usum acceleratorum corpusculorum perfecta esse possit, sed quod autem consumant vigoris magnas copias, non apti sunt.

Fabricatio auri in reactore
---------------------------

In medio saeculi vicesimi tandem modus creandi aurum inventus erat, cum postquam reactiones atomorum compertae essent, etiam possibilitas creationis auro ex platino aut hydrargyro se praestabat. Platinum autem est multo pretiosius quam aurum, qua de causa non aptum est, et hydrargyri modo isotopium Hg196 utilis est, quod in hydrargyro naturali inclusum est per 0,15%.
Hg196 nunc datum est in reactorem, ubi radiatio applicatur. Per captandum neutronorum et K+-decompositione sequiente nunc oritur aurum.
Per tarda neutrona et decompositione beta ex atomis reliquis hydrargyri thallium fit.
Cum neutronis celeribus ex Hg198, quod inclusum est per 9,97% in hydrargyro naturali, separandi unius neutroni modo Hg197 factum esse potest, quod inde in aurum decadit.
Item possibile esset cum neutronis valde celeribus multa neutrona ex alteris isotopis hydrargyri separare et sic Hg197 creare. Tanta neutrona autem solum in acceleratore corpusculorum creari potest.

Quia istud non maximo efficax est, non valde interest, tamquam dicetur, ut in medio vicesimi saeculi demonstrandi causa per ipsas reactiones parva copia auri ex hydrargyro crearetur.

Bibliographia
-------------

* Ken Nakajima, ed. *Nuclear Back-end and Transmutation Technology for Waste Disposal*. Springer, 2014. ISBN 978-4-431-55110-2

Nexus interni
-------------

* Fissio nuclearis
* Ioannes Cockcroft
* Fridericus Soddy
* Ernestus Rutherford
* Ernestus T.S. Walton
Imago transplantationem cordis illustrans
**Transplantatio**[1] sive **translatio**[2] (**organi** vel **membri**) est operatio chirurgica, qua organum ex corpore alterius hominis ("donatoris") exsectum in alterum inseritur. Translatio necessaria est, cum organum aegri nimium deficit vel morbo laborat. Organa transplantare saepe difficile factu est, nam cavendum est, ne systema immunitatis organum insertum reiciat. Transplantatio progressum permagnum in medicina hodierna fecit. Magnum tamen affert incommodum egestas organorum, quorum usus numerum donatorum superat. Organa et texta quae transferri possunt haec sunt: 

* Iecur
* Ren
* Pancreas
* Cor
* Pulmo
* Intestinum
* Cornea
* Auris media
* Valvulae cordis
* Textus conexivus
* Os
* Cutis
* Medulla ossium
* Uterus

Nexus internus
--------------

* Cellula praecursoria pluripotens inducta

Notae
-----

1. ↑  *puls.bg*; Tuomo Pekkanen & Reijo Pitkäranta, *Lexicon hodiernae Latinitatis Finno-Latino-Finnicum*. Societas Litterarum Finnicarum, 2006; Ebbe Vilborg, *Norstedts svensk-latinska ordbok*. Andra upplagan. Norstedts akademiska förlag, 2009.
2. ↑  Cf. Varro *Rust.* 1.41.3; Plin. *Nat.* 17.75; Col. *Rust.* 3.10.20. Qui auctores plantas tractant; sed etiam *transplantatio* metaphora botanica est.

Bibliographia
-------------

* Pagina Britannica de tranlatione membri
* Pagina Cleveland Clinic de tranlatione membri
Wikidata Zinzinighae
Res apud Vicidata repertae:
*Civitas*: Italia  
*Locus*: 46°20′38″N 11°58′28″E  
*Numerus incolarum*: 1 281  
*Zona horaria*: UTC+1, UTC+2  
Situs interretialis  

**Gestio**

*Procuratio superior*: Provincia Bellunensis  

**Geographia**

*Superficies*: 18.13 chiliometrum quadratum  
*Territoria finitima*: Furnum Canalis, Fanum Sancti Thomae, Taibon, Vallata  

**Coniunctiones urbium**

*Urbes gemellae*: Massaranduba  

**Tabula aut despectus**

Zinzinighae: situsZinzinighae: situs
Zinzinighae
**Zinzinighae** (-arum, *f.*) (alia nomina: *Zinzinighae Agordinae*) (Italiane: *Cencenighe Agordino*; Dolomianice: *Zenzenìghe*) sunt oppida Italiae et municipia, in Regione Venetia ac in Provincia Bellunensi sita. Incolae *Zinzinighenses* appellantur.

Insigne
-------

* Municipium Italiae*Municipium Italiae*

Nexus interni
-------------

* Venetia (*regio*),
* Provincia Bellunensis,
* Ladinia (*terra*),
* Pagus Agordinus seu Ager Agordinus (*terra*),
* Bellunum (*urbs*),
* Municipium Italiae.

Notae
-----

1. ↑  Nomi d'Italia - AAVV, De Agostini

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Zinzinighas** spectant. |

* Pagina officialis

Pinacotheca
-----------

* Collocatio finium municipii in Provincia Bellunensi.Collocatio finium municipii in Provincia Bellunensi.
* Collocatio municipiorum Linguae Dolomianae in Provincia Bellunensi.Collocatio municipiorum Linguae Dolomianae in Provincia Bellunensi.
Wikidata Zitomiria
Res apud Vicidata repertae:Zitomiria: insigneZitomiria: insigne
*Civitas*: Ucraina  
*Locus*: 50°15′16″N 28°39′28″E  
*Numerus incolarum*: 263 507  
*Zona horaria*: UTC+2, UTC+3  
Situs interretialis  
*Nomen officiale*: Житомир
**Gestio**

*Praefectus*: Sergey Suhomlin  
*Procuratio superior*: Q61375259  

**Geographia**

*Superficies*: 65 chiliometrum quadratum  

**Coniunctiones urbium**

*Urbes gemellae*: Montana, Yangzhou, Katovicum, Cytaea, Shangluo, Bithomia, Płock, Dazhou, Zapopan, Vila Nova de Famalicão  

**Zitomiria**  seu **Zytomiria**  (Ucrainice Житомир, tr. *Žytomyr*) est urbs in Ucraina, metropolis regionis Zitomiriensis. Plus 267 milia incolarum habet (anno 2017).

Zitomiria, secundum legendam anno 884 condita, anno 1240 primo in chronica commemorata est. Olim erat oppidum Russiae Kioviensis, Magni Ducatus Lituaniae, Imperii Russici (cuius gubernii Volhyniensis metropolis fuit). Nunc est valens sedes culturae, scientiae, industriae, mercaturae et vecturae Ucrainae.

Incolae noti
------------

### Nati

* Alexander Kipnis
* Vladimirus Korolenko
* Sergius Korolëv
* Sventoslaus Richter
* Michael Rostovcev
* Alexius Ščastnyj

### Mortui

Notae
-----

1. ↑  H. Scherer, *Tabellae geographicae*, p. 166
2. ↑  A. Cellarius, *Regni Poloniae, magnique ducatus Lituaniae, omniumque regionum iuri Polonico subiectorum novissima descriptio*, p. 401

Nexus externus
--------------

|  |  |
| --- | --- |
|  | **Situs geographici et historici:** *Locus*: 50°15′16″N 28°39′28″E • *OpenStreetMap* • *GeoNames* • *Facebook Places* • Treccani • Большая российская энциклопедия • Encyclopædia Britannica |


|  |  |
| --- | --- |
|  | **Vicimedia Communia** plura habent quae ad **Zitomiriam** spectant. |

Metropoles regionum Ucrainae

|  |  |
| --- | --- |
|  |  |
| Charcovia • Chersonium • Chmielnicius • Circassium • Czernihovia • Czernovicum • Danapris • Donetsk • Eractum • Ivano-Frankivsk • **Kiovia** • Kropyvnyc'kyj • Leopolis • Luceoria • Nicolaopolis • Odessa • Poltava • Pratalia • Sebastopolis • Sumae • Sympheropolis • Tarnopolis • Uzhorodum • Vinnicia • Zaporizhia • Zitomiria |
|  |
Sockeye salmon, *Oncorhynchus nerka*  
Female (above) and male in mating season  
Note male with hooked jaws

---

**Animalia** — Chordata

Classis : Actinopterygii   
Ordo : Salmoniformes   
Familia : Salmonidae   
Subfamilia : Salmoninae   
Genus : ***Oncorhynchus***   
Suckley, 1861  
   
Palaeontologia

Late Miocene - Recent
Subdivisiones: SpeciesSpecies
Species typica

*Oncorhynchus gorbuscha* (Walbaum, 1792)

***Oncorhynchus*** est genus piscis familiae Salmonidarum, qui salmones et tructas fluvios ad oceanum Pacificum habitantes continet. Nomen generis formatum est ex vocabulis Graecis ὄγκος 'uncus' et ῥύγχος 'rostrum', quae ad maxillas hamatas marium tempore ovorum geniturae spectant.

Species
-------

Quindecim species *Oncorhynci* apud FishBase recognoscuntur:

* *Oncorhynchus aguabonita*
* *Oncorhynchus apache*
* *Oncorhynchus chrysogaster*
* *Oncorhynchus clarkii*
* *Oncorhynchus gilae*
* *Oncorhynchus gorbuscha*
* *Oncorhynchus iwame*
* *Oncorhynchus kawamurae*
* *Oncorhynchus keta*
* *Oncorhynchus kisutch*
* *Oncorhynchus masou*
	+ *Oncorhynchus masou formosanus*
	+ *Oncorhynchus masou macrostomus*
	+ *Oncorhynchus masou masou*
* *Oncorhynchus mykiss*
* *Oncorhynchus nerka*
* *Oncorhynchus rhodurus*
* *Oncorhynchus tshawytscha*

Notae
-----

1. ↑  Species generis "*Oncorhynchus*" apud *FishBase*
Ova (prima acie) quae mox ad ova spongia matris Poulard facienda frangentur
***On ne fait pas d'omelettes sans casser des œufs*** (variis fontibus variatim dictum: scilicet "ova spongia nulla facies nisi ova fregeris") est proverbium Francogallice ante annum 1721 inventum. Saepe in commentariis de rebus novis Francicarum legitur. Ita de pugna anno 1794 gesta: *C'est ici le cas de dire qu'on ne fait pas d'omelettes sans casser des œufs; cette bataille fut très-décisive sans doute, mais très-meurtrière des deux côtés* ("Hoc casu dicere oportet nulla sphungata fieri nisi ova frangantur: proelium enim sine dubio definitivum fuit, sed exercitui utrique exitiale").

Eisdem annis, in narrationibus Anglice versis de bellis civilibus Francicis, haec locutio nonnumquam Anglice reddita est. Qui primum ita scribit, vocabulum Anglicum *omelet* haud omnibus notum esse censens, paulo mutavit. *They said to him, you have made us lose a great many men. "Ah! One cannot make pancakes without breaking eggs."* Diurnarius alius mox versionem fideliorem dedit: *It was remarked to him that he had caused the death of a great many persons. Yes, he replied, omlets are not made without breaking eggs.* ("'Mortem plurum nostrorum,' dixerunt, 'effecisti;' 'sic,' respondit, 'nam nisi ova frangantur ova spongia non fiunt.'")

Locutionem optime cognitam sunt qui alludunt tantum, verbis complementariis omissis. Paulus Valéry epistulam ad Andream Gide anno 1898 mittens *tous ces éternels cocos* vituperavit *qui veulent faire des omelettes sans casser les inévitables oeufs* ("omnes istos fatuos qui ova spongia facere volunt, ovis ineluctabilibus non fractis"). Romanus Rolland anno 1911 talibus sententiis politicos, qui novas res sine pugna quaerebant, sprevit: *Ils eussent voulu battre l'omelette sans casser d'oeufs. En tout cas, ils aimaient mieux que les oeufs cassés fussent ceux du voisin.* ("sphungatum contundere voluerant, ovis non fractis: ad minimum ova aliena, non sua, periclitari sperabant").

Notae
-----

1. ↑  Dictionnaire universel (1721)
2. ↑  Pierre David, *Histoire chronologique des opérations de l'armée du Nord* (Lutetiae: Guerbart, 1795) p. 55.
3. ↑  *Monthly Magazine, or British Register* (Aprili 1796) p. 248, fide OED et Word Histories.
4. ↑  *Walker's Hibernian Magazine* (Maio 1796) p. 411 col. 1, fide OED
5. ↑  Paul Valéry, *Correspondance* p. 308, fide TLFi.
6. ↑  Romanus Rolland, *Jean-Christophe* (1911) p. 1291, fide TLFi.

Bibliographia
-------------

* "Aumelette" in *Dictionnaire universel françois et latin* (Trévoux: F. Delaulne, 1721) vol. 1 coll. 732-733 ("On ne fait point d'aumelette sans casser des œufs")
* "Omelette: one can't make an omelette without breaking eggs" in *The Oxford English Dictionary* (Oxonii: Clarendon Press, 1989. 20 voll.)
* "Omelette" apud *TLFi*

Nexus externi
-------------

* "The Making of 'Omelette'" apud *Word Histories*
|  |  |
| --- | --- |
|  | **Nulla Vicipaediae Latinae pagina huc annectitur.**Quaesumus in alias commentationes addas nexus ad hanc paginam relatos. Quo facto hanc formulam delere licet.
→ Interpretationes vernaculae |

***Once a Runner*** (Latine scilicet "Olim Cursor") mythistoria est anno 1978 ab Ioanne L. Parker Minore conscripta. Parker de necessitate laboris ardui et dedicationis narrat cursoribus optimis. Post editionem mythistoria cursorum optimorum classica facta est, qui libro ut instincto utuntur.

Breviarium
----------

Quenton Cassidy cursor collegialis Academicae Inter Occasum Solis Meridiemque est. Cursor diucurrens est qui milia passus currit. Collegiale discipulo devincere obstantias, quas cursores optimi experiuntur, discit. Has discens libros legit, inter quos *Catcher in the Rye*. Ei quoque sunt ingenia explicata, novae intellegentiae, et curae iuventus, quae non tam faciles sunt quam cogitaverat. In conspectus est exercitium et progressum mentis, quae a cursoribus perferuntur optimis.

Liber dicit arcanum exercitii non esse sententiam "sacrificia sunt quae geruntur in vita". Dicitque hos athletas vero homines esse, consilia nec solum accursus habentes.

Actores
-------

* **Quenton Cassidy**- primus actor libri; cursor optimus, cuius constantia eum scholam excidere efficit.
* **Bruce Denton**- amicus magisterque Quentonis.
* **Jerry Mizner**- amiculus Quentonis.
* **Andrea Cleland**- Quentonis puella.
* **Dick Doobey**- eicere Quentonem a schola conatur.
* **John Walton**- celerrimus orbis terrarum homo, qui in Quentonem incurrit.